Grav accident de circulația la Constanța: Cinci persoane au murit după ce două autoturisme s-au ciocnit frontal

Potrivit lui Carmen Șerbănescu, purtătorul de cuvânt al Poliției Județene Constanța, din primele informații reiese că accidentul s-a produs după ce șoferul unui autoturism Skoda a pierdut controlul volanului într-o curbă, iar mașina a intrat pe contrasens și s-a ciocnit violent cu un autoturism Saab decapotabil.

În urma impactului, cinci persoane au murit, fiind vorba de șoferul autoturismului Skoda și de patru persoane din autoturismul Saab, care au fost proiectate din mașină.

Traficul pe DN 39, în zona accidentului, se desfășoară alternativ, pe un singur fir, iar polițiștii desfășoară cercetări pentru a stabili cu exactitate cauzele producerii acestuia.